El 19 d'agost de 1991, quan el Comitè d'Emergència Estatal assumí el poder a Moscou, hi hagué un intent de deposar Akàiev al Kirguizistan. Després que el cop fracassés la setmana següent, Akàiev i el vicepresident, German Kuznetsov, anunciaren la seva dimissió dins del Partit Comunista de la Unió Soviètica (PCUS), i el politburó sencer i el secretariat dimitiren també. Això fou seguit per la votació del Soviet Suprem de la República, que declarà la independència de la Unió Soviètica el 31 d'agost de 1991, amb la qual cosa es convertia en la primera de les cinc repúbliques de l'Àsia Central Soviètica que marxava de la Unió.